### Beslutning

Udvalget ønsker et dialogmøde med borgere i Gørlev inden endelig beslutning.

### Sagsfremstilling

## Resume og sagens baggrund

På Kommunalbestyrelsens møde den 27. april 2022 blev der frigivet en anlægsbevilling på i alt 8,3 mio. kr. til trafiksikkerhedsindsatser i 2022. På Teknik- og Miljøudvalgets møde den 2. juni 2022 blev det besluttet at anvende 3 mio. kr. af denne anlægsbevilling til tre projekter, inklusive projekt nr. 157 omhandlende [adresse] i Gørlev.

## Indstillinger

Chefen for Vej, Ejendom og Affald indstiller, at trafiksikkerhedsprojektet på [adresse] i Gørlev udføres som beskrevet.

## Behandling

Teknik- og Miljøudvalget.

## Sagsfremstilling

På Kommunalbestyrelsens møde den 27. april 2022 blev der frigivet en anlægsbevilling på i alt 8,3 mio. kr. til trafiksikkerhedsindsatser i 2022. På Teknik- og Miljøudvalgets møde den 2. juni 2022 blev det besluttet at anvende 3 mio. kr. af denne anlægsbevilling til tre projekter, inklusive projekt nr. 157 omhandlende [adresse] i Gørlev (se Bilag 1).

Beskrivelse af projekt nr. 157

Der er udarbejdet et løsningsforslag (se Bilag 2 og 3) til problemstillingen på [adresse] i Gørlev, fra [adresse] til rundkørslen ved [adresse]Slibestenen med følgende tiltag:

* Hastighedsnedsættelse til 40 km/t
* Fuldt optrukket midterlinje på hele strækningen
* Fire vejbump
* To hævede flader
* Cykelbane langs hele strækningen med varierende bredder
* Torontoanlæg ved fodgængerfeltet ved T-krydset [adresse]Kirkevangen
* Torontoanlæg ved fodgængerfeltet ved [adresse]
* Parkering forbudt langs hele strækningen
* Flytning af en handicapparkeringsplads ved lægehuset 20 meter mod nord
* Genmarkering af fodgængerfelter og hajtænder
* Afmærkning af buslommer
* Forbindelse af Gørlev Skole og [adresse] med en cykelbane
* Rettelse af spærrefladeafmærkning ved rundkørslen, som er i strid med vejreglerne.

Ved at implementere de nævnte tiltag vil hele strækningen fra rundkørslen til [adresse] være forbundet med en cykelbane. Dette vil markant forbedre trygheden og sikkerheden for bløde trafikanter.

Projektet har været drøftet med Gørlev og omegns Lokalråd på et møde den 10. oktober 2023. De har tilkendegivet, at de er positive over for projektet.

Det forventes, at anlægsudgifterne for projekt nr. 157 vil blive 1,9 mio. kr., hvilket forbliver inden for den samlede tildelte bevillingsramme på 3 mio. kr., inklusive de to andre projekter.

## Økonomiske konsekvenser

Ingen økonomiske konsekvenser.